ΠΕΡΙΕΧΟΜΕΝΑ
ΑΠΟΦΑΣΕΙΣ
Σύσταση και Συγκρότηση Ομάδας Εργασίας για
την εξειδίκευση της εφαρμογής του θεσμού της
ηλεκτρονικής επιτήρησης.
Τροποποίηση της υπό στοιχεία 173 Φ. 105.3/
23-01-2025 απόφασης του Αρχηγού Πυροσβεστικού Σώματος «Μεταβολή της έδρας των Βάσεων
Ετοιμότητας/Επιφυλακής (ΒΕΕ)» (Β’ 210).
Διαπίστωση της ανάγκης και καθιέρωση υπερωριακής εργασίας με αμοιβή, πέραν του κανονικού
ωραρίου και κατά τις Κυριακές και εξαιρέσιμες
ημέρες, ενός (1) υπαλλήλου του τμήματος Πολιτικής Προστασίας Π.Ε. Καρδίτσας κατά το έτος 2025.
ΑΠΟΦΑΣΕΙΣ
Αριθμ. 5517
(1)
Σύσταση και Συγκρότηση Ομάδας Εργασίας για
την εξειδίκευση της εφαρμογής του θεσμού της
ηλεκτρονικής επιτήρησης.
Ο ΓΕΝΙΚΟΣ ΓΡΑΜΜΑΤΕΑΣ
ΑΝΤΕΓΚΛΗΜΑΤΙΚΗΣ ΠΟΛΙΤΙΚΗΣ
ΤΟΥ ΥΠΟΥΡΓΕΙΟΥ ΠΡΟΣΤΑΣΙΑΣ ΤΟΥ ΠΟΛΙΤΗ
Έχοντας υπόψη:
1. Τις διατάξεις:
α. Της περ. β’ της παρ. 3 του άρθρου 44 του ν. 4622/2019
«Επιτελικό Κράτος: οργάνωση, λειτουργία και διαφάνεια
της Κυβέρνησης, των κυβερνητικών οργάνων και της
κεντρικής δημόσιας διοίκησης» (Α’ 133),
β. των άρθρων 13-15 του Κώδικα Διοικητικής Διαδικασίας και άλλες διατάξεις (ν. 2690/1999, Α’ 45),
γ. της παρ. 2 του άρθρου 48 του Κώδικα Οργανισμού
Δικαστηρίων και Κατάστασης Δικαστικών Λειτουργών
και λοιπές διατάξεις (ν. 4938/2022, Α’ 109),
δ. της παρ. 5.1. του άρθρου 2 του π.δ. 81/2019 «Σύσταση, συγχώνευση, μετονομασία και κατάργηση
Υπουργείων και καθορισμός των αρμοδιοτήτων τους Μεταφορά υπηρεσιών και αρμοδιοτήτων μεταξύ Υπουρ-
γείων» (Α’ 119), όπως τροποποιήθηκε με την παρ. 5 του
άρθρου 18 του ν. 4625/2019 «Ρυθμίσεις του Υπουργείου
Υποδομών και Μεταφορών και άλλες επείγουσες διατάξεις» (Α’ 139),
ε. της υπ’ αρ. 683/30-07-2024 κοινής απόφασης του
Πρωθυπουργού και του Υπουργού Προστασίας του
Πολίτη «Διορισμός Γενικού Γραμματέα Αντεγκληματικής Πολιτικής του Υπουργείου Προστασίας του Πολίτη»
(Υ.Ο.Δ.Δ. 797),
στ. της υπ’ αρ. 7017/7/252/27-09-2024 κοινής απόφασης του Υπουργού και του Υφυπουργού Προστασίας του
Πολίτη «Μεταβίβαση αρμοδιοτήτων του Υπουργού και
του Υφυπουργού Προστασίας του Πολίτη στον Γενικό
Γραμματέα Αντεγκληματικής Πολιτικής, επί θεμάτων
της Γενικής Γραμματείας Αντεγκληματικής Πολιτικής»
(Β’ 5495).
2. Τα υπ’ αρ. 1906/12-02-2025 και 311/14-02-2025 έγγραφα του Εφετείου Αθηνών και της Εισαγγελίας Εφετών
Πειραιώς, αντίστοιχα.
3. Την ανάγκη επεξεργασίας σχεδίου κοινής υπουργικής απόφασης (των Υπουργών Προστασίας του Πολίτη
και Ψηφιακής Διακυβέρνησης), με την οποία θα καθορισθούν ο τρόπος εφαρμογής και λειτουργίας του συστή-
ματος ηλεκτρονικής επιτήρησης, καθώς και κάθε άλλο
ειδικότερο τεχνικό και λεπτομερειακό θέμα που αφορά
τις τεχνολογίες που θα χρησιμοποιηθούν.
4. Το γεγονός ότι οι διατάξεις της παρούσας δεν αφορούν σε διοικητική διαδικασία, για την οποία υπάρχει
υποχρέωση καταχώρισης στο Εθνικό Μητρώο Διοικητικών Διαδικασιών (ΕΜΔΔ-ΜΙΤΟΣ).
5. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Τη σύσταση και συγκρότηση Ομάδας Εργασίας με
αντικείμενο την επεξεργασία σχεδίου κοινής υπουργικής απόφασης (των Υπουργών Προστασίας του Πολίτη
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
5 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1010
06.03.2025 09:33:14
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1010/05.03.2025
και Ψηφιακής Διακυβέρνησης), με την οποία θα καθορισθούν ο τρόπος εφαρμογής και λειτουργίας του συστή-
ματος ηλεκτρονικής επιτήρησης, καθώς και κάθε άλλο
ειδικότερο τεχνικό και λεπτομερειακό θέμα που αφορά
τις τεχνολογίες που θα χρησιμοποιηθούν.
Η Ομάδα Εργασίας αποτελείται από τους κάτωθι:
1. Αθανασίου Παναγιώτης, Επίτιμος Αντεισαγγελέας
Αρείου Πάγου, Αναπληρωτής Προϊστάμενος του Σώματος Επιθεώρησης και Ελέγχου Καταστημάτων Κράτησης
και μέλος του Κεντρικού Επιστημονικού Συμβουλίου Φυλακών, ως Πρόεδρος.
2. Βλάχου Βασιλική, Εισαγγελέας Εφετών και Διευθύνουσα την Εισαγγελία Εφετών Πειραιώς, ως μέλος.
3. Φούκας Δημήτριος, Εφέτης Αθηνών, ως μέλος.
4. Ανδρουλάκης Ιωάννης, Επίκουρος Καθηγητής Ποινικού Δικαίου και Ποινικής Δικονομίας Νομικής Σχολής
ΕΚΠΑ, ως μέλος.
5. Βιολιτζής Στέφανος, Νομικός Σύμβουλος του Υφυπουργού Προστασίας του Πολίτη, ως μέλος.
6. Γκούνη Αικατερίνη, Δικηγόρος Αθηνών, Νομική
Σύμβουλος του Γενικού Γραμματέα Αντεγκληματικής
Πολιτικής του Υπουργείου Προστασίας του Πολίτη, ως
μέλος.
7. Ξένος Κωνσταντίνος, Προϊστάμενος της Διεύθυνσης
Ηλεκτρονικής Διακυβέρνησης της Γενικής Γραμματείας
Αντεγκληματικής Πολιτικής του Υπουργείου Προστασίας
του Πολίτη, ως μέλος.
8. Χαλκιά Ελένη, Προϊσταμένη του Τμήματος Διαχείρισης Καταστημάτων Κράτησης και Θεμάτων Μεταγωγών
της Γενικής Γραμματείας Αντεγκληματικής Πολιτικής του
Υπουργείου Προστασίας του Πολίτη, ως μέλος.
9. Αναστάσιος Τσαγδής, υπάλληλος της Διεύθυνσης
Ψηφιακής Στρατηγικής, του Τμήματος Ψηφιακής Προσβασιμότητας και Κοινωνικών Υποθέσεων του Υπουρ-
γείου Ψηφιακής Διακυβέρνησης, με αναπληρώτρια την
Ιωάννα Σακελλαρίδου, υπάλληλο της Διεύθυνσης Ψηφιακής Στρατηγικής, του Τμήματος Ψηφιακής Οικονομίας,
Επενδύσεων και Ψηφιακών Δεξιοτήτων του Υπουργείου
Ψηφιακής Διακυβέρνησης.
Στις συνεδριάσεις της Ομάδας Εργασίας δύνανται να
καλούνται προς διατύπωση γνώμης, εκπρόσωποι και
άλλων εμπλεκόμενων φορέων ή/και εμπειρογνώμονες,
με γνώσεις και εμπειρία που άπτονται των αρμοδιοτήτων
της Ομάδας Εργασίας.
Χρέη Γραμματέα της Ομάδας Εργασίας θα εκτελεί η
Νικολίτσα Χατζηναθαναήλ, υπάλληλος κλάδου ΔΕ Διοικητικού-Λογιστικού του Τμήματος Διαχείρισης Κρίσεων
της Γενικής Γραμματείας Αντεγκληματικής Πολιτικής, με
αναπληρώτρια την Αικατερίνη Παραδείση, υπάλληλο
του κλάδου ΠΕ Διοικητικού - Οικονομικού του Τμήματος Εκκαθάρισης Τακτικών και Πρόσθετων Αμοιβών
Υπαλλήλων της Γενικής Γραμματείας Αντεγκληματικής
Πολιτικής.
Η Ομάδα Εργασίας συνεδριάζει εντός του προβλεπόμενου ωραρίου εργασίας, διαδικτυακά ή στην έδρα του
Υπουργείου Προστασίας του Πολίτη.
Ο Πρόεδρος της Ομάδας Εργασίας συγκαλεί και συντονίζει τις συνεδριάσεις, οι οποίες πραγματοποιούνται
κατά τις εργάσιμες ημέρες και ώρες.
Η Ομάδα Εργασίας οφείλει να περατώσει το έργο έως
τις 30 Απριλίου του 2025, με δυνατότητα παράτασης με
απόφαση του υπογράφοντος.
Στον Πρόεδρο, τα Μέλη και τη Γραμματέα της Ομάδας
Εργασίας δεν καταβάλλεται αποζημίωση ή αμοιβή για
τη συμμετοχή τους σε αυτήν.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 26 Φεβρουαρίου 2025
Ο Γενικός Γραμματέας
Αντεγκληματικής Πολιτικής
ΑΡΙΣΤΟΣ ΠΕΡΡΗΣ
Ι
Αριθμ. 12143 οικ. Φ.109.1
(2)
Τροποποίηση της υπό στοιχεία 173 Φ. 105.3/
23-01-2025 απόφασης του Αρχηγού Πυροσβεστικού Σώματος «Μεταβολή της έδρας των Βά-
σεων Ετοιμότητας/Επιφυλακής (ΒΕΕ)» (Β’ 210).
Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ
Έχοντας υπόψη:
1. Την παρ. 3 του άρθρου 6 του ν. 4989/2022 «Εθνικός
Μηχανισμός Εναέριας Έρευνας και Διάσωσης “Θεοφάνης
Ερμής Θεοχαρόπουλος”, διατάξεις για τη λειτουργία του
Οργανισμού Αντισεισμικού Σχεδιασμού και Προστασίας
και άλλες επείγουσες ρυθμίσεις» (Α’ 208).
2. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133).
3. Την υπ’ αρ. 3/2025 απόφαση του Συμβουλίου Επιτελικού Σχεδιασμού Π.Σ.
4. Το από 28-2-2025 μήνυμα ηλεκτρονικού ταχυδρομείου του Προέδρου του Ε.Κ.Α.Β.
5. Το από 23-10-2024 μήνυμα ηλεκτρονικού ταχυδρομείου της εταιρίας Fraport Greece στο οποίο περιλαμβά-
νεται η σύμφωνη γνώμη αυτής.
6. Το από 27-2-2025 μήνυμα ηλεκτρονικού ταχυδρομείου της εταιρίας Fraport Greece, στο οποίο περιλαμ-
βάνεται η σύμφωνη γνώμη αυτής.
7. Την υπό στοιχεία 12097/28-02-2025 εισήγηση της
Διεύθυνσης Προϋπολογισμού και Δημοσιονομικών Αναφορών της Γενικής Διεύθυνσης Οικονομικών Υπηρεσιών
του Υπουργείου Κλιματικής Κρίσης και Πολιτικής Προστασίας, σύμφωνα με την οποία εκτιμάται ότι, δεν προ-
καλείται οικονομική επιβάρυνση σε βάρος του Προϋπολογισμού Εξόδων του Ειδικού Φορέα 1060.201.0000000
«Γενική Γραμματεία Πολιτικής Προστασίας» για το τρέχον
έτος, όσο και για καθένα από τα επόμενα.
8. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφασίζουμε:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1010/05.03.2025
Άρθρο 1
Μεταβολή της έδρας των Βάσεων Ετοιμότητας/
Επιφυλακής (ΒΕΕ)
To άρθρο 1 της υπό στοιχεία 173 Φ. 105.3/23-01-2025
(Β’ 210) απόφασης του Αρχηγού, τροποποιείται με την
αλλαγή της 4ης ΒΕΕ και διαμορφώνεται ως ακολούθως:
«Οι έδρες των περιφερειακών Βάσεων Ετοιμότητας/
Επιφυλακής της παρ. 1 του άρθρου 6 του ν. 4989/2022
(Α’ 208), μεταβάλλονται ως ακολούθως:
α) 1η (πρώτη) ΒΕΕ, με έδρα την ΑΓΧΙΑΛΟ.
β) 2η (δεύτερη) ΒΕΕ, με έδρα το ΑΚΤΙΟ.
γ) 3η (τρίτη) ΒΕΕ, με έδρα το ΗΡΑΚΛΕΙΟ.
δ) 4η (τέταρτη) ΒΕΕ, με έδρα την ΚΑΒΑΛΑ.
ε) 5η (Πέμπτη) ΒΕΕ, με έδρα τη ΝΑΞΟ.
στ) 6η (έκτη) ΒΕΕ, με έδρα τη ΣΑΜΟ.»
Άρθρο 2
Έναρξη Ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 4 Μαρτίου 2025
Ο Αρχηγός
ΘΕΟΔΩΡΟΣ ΒΑΓΙΑΣ
Ι
Αριθμ. 76706
(3)
Διαπίστωση της ανάγκης και καθιέρωση υπερωριακής εργασίας με αμοιβή, πέραν του κανονι-
κού ωραρίου και κατά τις Κυριακές και εξαιρέσιμες ημέρες, ενός (1) υπαλλήλου του τμήματος
Πολιτικής Προστασίας Π.Ε. Καρδίτσας κατά το
έτος 2025.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τα άρθρα 66 και 67 του ν. 4270/2014 «Αρχές Δημοσιονομικής διαχείρισης και εποπτείας -Δημόσιο Λογιστικό
και άλλες διατάξεις» (Α’ 143).
2. Την παρ. 1 του άρθρου 11 του ν. 4337/2015 (Α’ 129)
που ορίζει ότι «Για τα Ν.Π.Δ.Δ. που ανήκουν στο Μητρώο
Φορέων Γενικής Κυβέρνησης, εξακολουθούν να ισχύουν οι διατάξεις του ν.δ. 496/1974 (Α’ 204), πλην του άρ-
θρου 1 παρ. 3, του άρθρου 2 παρ. 1 και 2, του άρθρου 3
παρ. 2 και 3, του άρθρου 4 παρ. 1 και 2, του άρθρου 9
παρ. 1, του άρθρου 12 παρ. 1, 3 και 6, του άρθρου 13
παρ. 6α και του άρθρου 14».
3. Tον ν. 3852/2010 «Πρόγραμμα Καλλικράτης» (Α’ 87).
4. Τον ν.  4555/2018 «Πρόγραμμα «ΚΛΕΙΣΘΕΝΗΣ»
(Α’ 133) κ.λπ.
5. Tο π.δ. 80/2016 «Ανάληψη υποχρεώσεων από τους
διατάκτες» (Α’  145) (εγκ. 2/100018/0026 Γ.Λ.Κ. ΑΔΑ:
ΨΒΞΒΗ-ΔΤΗ).
6. Την υπ’ αρ. 15840/156612 απόφαση του Συντoνιστή
Αποκεντρωμένης Διοίκησης Θεσσαλίας -Στερεάς Ελλάδας «Έγκριση της 146/2018 (ορθή επανάληψη) περί ολι-
κής τροποποίησης-επικαιροποίησης του π.δ. 129/2010
(Α’ 222) “Οργανισμός της Περιφέρειας Θεσσαλίας” όπως
ισχύει» (Β’ 4788).
7. Την παρ. 2 του άρθρου 14 «Ρύθμιση οικονομικών
θεμάτων ΟΤΑ» του ν. 4625/2019 (Α’ 139).
8. Το άρθρο 20 του ν. 4354/2015 «Αποζημίωση για
εργασία καθ’ υπέρβαση του υποχρεωτικού ωραρίου»
(Α’ 176).
9. Την υπό στοιχεία 2/1015/ΔΕΠ/05-01-2016 εγκύκλιο
του Γ.Λ.Κ. «Παροχή οδηγιών για την εφαρμογή των διατάξεων του Κεφαλαίου Β’ του ν. 4354/2015 (Α’ 176), σελ.
17, άρθρο 20 “Αποζημίωση για εργασία καθ’ υπέρβαση
του υποχρεωτικού ωραρίου" με ΑΔΑ: ΨΑΕΦΗ-ΠΟ7».
10. Την παρ. 1 εδάφιο γ του ν. 4071/2012 «Ρυθμίσεις
για την τοπική Ανάπτυξη, την Αυτοδιοίκηση και την Αποκεντρωμένη Διοίκηση, ενσωμάτωση οδηγίας 2009/50/
ΕΚ» (Α’ 85).
11. Την υπ’ αρ. 501661/22-11-2024 (ΑΔΑ: ΨΖΚΔ7ΛΡΡΓ9) απόφαση του Περιφερειάρχη Θεσσαλίας «Τοποθέ-
τηση Προϊσταμένου στην Αυτοτελή Διεύθυνση Πολιτικής Προστασίας της Περιφέρειας Θεσσαλίας».
12. Τον ν. 4662/2020 «Εθνικός Μηχανισμός Διαχείρισης
Κρίσεων και Αντιμετώπισης Κινδύνων, αναδιάρθρωση
της Γενικής Γραμματείας Πολιτικής Προστασίας, αναβάθμιση συστήματος εθελοντισμού πολιτικής προστασίας,
αναδιοργάνωση του Πυροσβεστικού και άλλες διατάξεις» (Α’ 27).
13. Τον ν. 5075/2023 «Αναδιάρθρωση Πολιτικής Προστασίας - Εθνικός Μηχανισμός Εναέριας Διάσωσης και
Αεροδιακομιδών και άλλες επείγουσες διατάξεις για την
κρατική αρωγή» (Α’ 206).
14. Τα αναφερόμενα στα Γενικά Σχέδια Αντιμετώπισης
Εκτάκτων Αναγκών και Άμεσης/Βραχείας Διαχείρισης
των Συνεπειών στα πλαίσια του Γενικού Σχεδίου Πολιτικής Προστασίας με τη συνθηματική λέξη "Ξενοκράτης",
από την Εκδήλωση Χιονοπτώσεων και Παγετού με την
κωδική ονομασία «ΒΟΡΕΑΣ 2» (ΑΔΑ: Ρ7ΟΒ46ΝΠΙΘ-2ΟΘ),
από την Εκδήλωση Πλημμυρικών Φαινομένων με την
κωδική ονομασία «ΔΑΡΔΑΝΟΣ 2» (ΑΔΑ: ΨΘ5046ΝΠΙΘ55Ο), από την Εκδήλωση Σεισμών με την κωδική ονομα-
σία «ΕΓΚΕΛΑΔΟΣ 2» (ΑΔΑ: 64ΕΑ46ΝΠΙΘ-ΔΤΛ), εξ αιτίας
Δασικών Πυρκαγιών με την κωδική ονομασία «ΙΟΛΑΟΣ
2» (ΑΔΑ: ΡΣΛΘ46ΝΠΙΘ-ΝΛ5).
15. Τις έκτακτες και αυξημένες υπηρεσιακές ανάγκες
της Αυτοτελούς Διεύθυνσης Πολιτικής Προστασίας/Τμ.
Πολιτικής Προστασίας ΠΕ Καρδίτσας της Περιφέρειας
Θεσσαλίας, για την αντιμετώπιση των οποίων απαιτείται
η απασχόληση των υπαλλήλων πέραν του κανονικού
ωραρίου εργασίας και κατά τις Κυριακές και εξαιρέσιμες
ημέρες. Τέτοιες περιπτώσεις ενδεικτικά είναι:
Α. Η υποστήριξη των καθ’ ύλην εμπλεκομένων φορέων
για την αντιμετώπιση και αποκατάσταση των αρνητικών
επιπτώσεων που προκαλούν ακραία ή καταστροφικά
φαινόμενα όπως:
α) Χιονοπτώσεις, καταπτώσεις, καθιζήσεις, κατολισθητικά φαινόμενα,
β) πλημμυρικά φαινόμενα,
γ) σεισμικά συμβάντα,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1010/05.03.2025
δ) πυρκαγιές,
ε) τεχνολογικά ατυχήματα.
Β. Η διαρκής παρακολούθηση κατά την πρόληψη, την
εξέλιξη και την αποκατάσταση των ως άνω συμβάντων.
16. Το γεγονός ότι οι ανωτέρω αρμοδιότητες δεν
μπορούν να προγραμματιστούν επακριβώς και εκ των
προτέρων, διότι συντρέχουν παράγοντες εξωγενείς και
απρόβλεπτοι προς την Υπηρεσία. Επίσης, το υπάρχον
προσωπικό της Υπηρεσίας είναι περιορισμένο σε σχέση με τις εξαιρετικά ευρείες ανάγκες που καλείται να
εξυπηρετήσει.
17. Την απόφαση καθορισμού 24ωρης λειτουργίας της
Αυτοτελούς Διεύθυνσης Πολιτικής Προστασίας Περιφέρειας Θεσσαλίας (Β’ 7574/2024, ΑΔΑ: 6ΣΨ07ΛΡ-76Δ).
18. Την υπ’ αρ. 498468/21-11-2024 βεβαίωση ύπαρξης
πιστώσεων υπερωριακής εργασίας για το έτος 2025 της
Διεύθυνσης Διοικητικού-Οικονομικού ΠΕ Καρδίτσας.
19. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ, αποφασίζουμε:
Α) Διαπιστώνουμε την ανάγκη υπερωριακής εργασίας, απογευματινής (15:00-22:00) και νυχτερινής (22:00-
06:00), κατά τις καθημερινές καθώς και για τις Κυριακές
και εξαιρέσιμες ημέρες, ενός (1) υπαλλήλου του Τμήματος Πολιτικής Προστασίας της Π.Ε. Καρδίτσας της Περι-
φέρειας Θεσσαλίας, κατά το έτος 2025.
Β) Καθιερώνουμε υπερωριακή εργασίας με αμοιβή πέραν του κανονικού ωραρίου και κατά τις Κυριακές και
εξαιρέσιμες ημέρες του έτους 2025 ενός (1) υπαλλήλου
του Τμήματος Πολιτικής Προστασίας της Π.Ε. Καρδίτσας
της Περιφέρειας Θεσσαλίας, ως κατωτέρω:
1. Υπερωριακή απογευματινή εργασία πέραν της υποχρεωτικής έως τις 22:00 τις καθημερινές
Ένας (1) υπάλληλος, 120 ανά εξάμηνο έτους 2025.
2. Υπερωριακή εργασία πέραν της υποχρεωτικής από
22:00 - 06:00 τις καθημερινές
Ένας (1) υπάλληλος, 96 ανά εξάμηνο έτους 2025.
3. Υπερωριακή εργασία Κυριακών και εξαιρέσιμων
πέραν της υποχρεωτικής από 06:00 πρωινή Σαββάτου-06:00 πρωινή Δευτέρας, ήτοι όλο το εικοσιτετρά-
ωρο.
Ένας (1) υπάλληλος, 96 ανά εξάμηνο έτους 2025.
Η συγκρότηση συνεργείου υπερωριακής απασχόλησης στην οποία θα αναφέρονται ονομαστικά οι συμμε-
τέχοντες υπάλληλοι, το αντικείμενο απασχόλησης, το
χρονικό διάστημα και οι ώρες απασχόλησης για τον κάθε
υπάλληλο, θα γίνει με απόφασή μας ανάλογα με τις εκάστοτε παρουσιαζόμενες ανάγκες.
Υπεύθυνος για τη παρακολούθηση και τον έλεγχο της
παροχής υπερωριακής απασχόλησης ορίζεται ο Αντιπεριφερειάρχης Περιφερειακής Ενότητας Καρδίτσας.
Η παρούσα απόφαση ισχύει από τη δημοσίευση της.
Η απόφαση αυτή να δημοσιευθεί στην Εφημερίδα της
Κυβερνήσεως.
Καρδίτσα, 27 Φεβρουαρίου 2025
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ

[Source: 20250201010.pdf | Tokens: 14364]